Cuneiform Tablet CCT 5 10b (BM 115084)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
im-li-kà-a i-na ú-lá-ma i-na wa-ra-dí-ni a-na ḫu-ur-zi-pì-im DUMU a-šur-ba-ni iṣ-ba-at-ni-a-tí-ma um-ma im-li-kà-a-ma a-na ḫu-ur-sí-pì-ma a-ma 2.5 ma-na 5.5 GÍN KÙ.BABBAR ku-nu-ki-a a-dí wa-áš-ḫa-ni-a a-kà-ša-dá-ku-nu šu-ma a-dí wa-áš-ḫa-ni-a lá ak-ta-áš-da-ku-nu ma-lá ḫa-ra-kà KÙ.BABBAR iš-tí-kà-ma li-ib-ší šu-ma ḫa-ra-kà KÙ.BABBAR a-na PUZUR₄-a-šur DUMU i-šar-ki-da-a-šur ku-nu-ki-a pì-qí-id KÙ.BABBAR a-ni-am a-na ḫu-bu-li-a a-na PUZUR₄-a-šur DUMU i-tur₄-DINGIR i-lá-ak a-na a-wa-tim a-ni-a-tim kà-ru-um tur₄-ḫu-mì-it i-dí-ni-ma IGI GÍR ša a-šur ší-bu-tí a-dí-in IGI DUG-ṣí-lá-a-šur DUMU a-šur-be-el-a-wa-tim šu-a-nim DUMU ḫa-da-a a-ni-na DUMU PUZUR₄-a-šur tap-pá-ú-a